En mand på mellem 30 og 40 år begik midt på eftermiddagen søndag røveri mod kiosken på hjørnet af Dannebrogsgade og Istedgade i Aalborg. Han truede den kvindelige ekspeditrice med en kniv - og fik udleveret et ret lille beløb, som han stak af med i en plastikpose. Politiet siger, at manden havde en arret hud. Han havde en grøn hættetrøje og sorte bukser på. Han bar desuden sort styrthjelm med rød stribe. Nordjyllands Politi vil gerne høre fra vidner på telefon 114.

Referat:
Mand truede sig med kniv til et mindre pengebeløb